ཐམས་ཅད་བདེ་བ་འབའ་ཞིག་ཤོག ། ཐམས་ཅད་ནད་ནི་མེད་གྱུར་ཅིག ། ཀུན་གྱིས་བཟང་པོ་མཐོང་བར་ཤོག
། གང་ཡང་སྡིག་པར་མ་གྱུར་ཅིག ། བྱམས་པའི་སེམས་ལ་གནས་ནས་སུ། དུག་ནི་རབ་ཏུ་གསད་པར་བྱ། བསྲུང་
དང་ཡོངས་སུ་གཟུང་བ་དང་། དེ་བཞིན་ཡོངས་སུ་བསྐྱང་བར་བྱ། སངས་རྒྱས་ཕྱག་འཚལ་བྱང་ཆུབ་ཕྱག་འཚལ་ལོ།
གྲོལ་གྱུར་ཕྱག་འཚལ་གྲོལ་ལ་ཕྱག་འཚལ་ལོ། ཞི་གྱུར་ཕྱག་འཚལ་ཞི་ལ་ཕྱག་འཚལ་ལོ། རྣམ་གྲོལ་ཕྱག་འཚལ་
གྲོལ་ལ་ཕྱག་འཚལ་ལོ། བྲམ་ཟེ་གང་དག་སྡིག་པའི་ཆོས་རྣམས་བསལ་བར་གྱུར་པ་དེ་དག་ལ་ཡང་ཕྱག་འཚལ་ལོ།
དེ་དག་གིས་བདག་ལ་བསྲུང་བ་གྱིས་ཤིག ། འཇིགས་པ་ཐམས་ཅད་དང་། གནོད་པ་ཐམས་ཅད་དང་། ནད་འགོ་
བ་དང་། འཁྲུག་པ་ཐམས་ཅད་དང་། རིམས་ཐམས་ཅད་དང་། ནད་ཐམས་ཅད་དང་། གདོན་ཐམས་ཅད་དང་།
དུག་ཐམས་ཅད་ལས་བསྲུང་བ་གྱིས་ཤིག ། ལོ་བརྒྱ་འཚོ་བར་གྱུར་ཅིག ། སྟོན་བརྒྱ་མཐོང་བར་ཤོག་ཤིག ། ཀུན་
དགའ་བོ་སྔོན་བྱུང་བ་རིའི་རྒྱལ་པོ་གངས་རིའི་ལྷོ་ཕྱོགས་ཀྱི་ངོས་ལ་རྨ་བྱའི་རྒྱལ་པོ་གསེར་དུ་སྣང་བ་ཞེས་བྱ་བ་ཞིག་
གནས་ཏེ། དེ་ནང་པར་རིག་སྔགས་ཀྱི་རྒྱལ་མོ་རྨ་བྱ་ཆེན་མོ་འདིས་བདེ་ལེགས་སུ་འགྱུར་བར་བྱས་ཏེ་ཉིན་མོ་དགེ་
བར་གནས། ནུབ་ཀར་བདེ་ལེགས་སུ་འགྱུར་བར་བྱས་ཏེ་མཚན་མོ་དགེ་བར་གནས་སོ། སངས་རྒྱས་ལ་ཕྱག་འཚལ་
ལོ། ཆོས་ལ་ཕྱག་འཚལ་ལོ། དགེ་འདུན་ལ་ཕྱག་འཚལ་ལོ། རིག་སྔགས་ཀྱི་རྒྱལ་མོ་རྨ་བྱ་ཆེན་མོ་ལ་ཕྱག་འཚལ་
ལོ། ཏད་ཡ་ཐཱ། ནཱ་ག་ལེ་ལེ་ལེ། དུམྦ་ལེ་ལེ་ལེ། ནཱ་ག་ལེ་ལེ་ལེ། ཧུ་ཡ་ཧུ་ཡ། བི་ཛ་བི་ཛ། ཐུ་སུ་ཐུ་སུ། གུ་ལུ་གུ་
ལུ། ཧུ་ཙེ་ཛི་ནི་ཙེ་ཛི་ནི། ཨ་གུ་ལུ།